विवेक ओबेरॉय BJP के लिए करेंगे चुनाव प्रचार, भाजपा ने लिस्ट जारी कर सबको चौंकाया  
विवेक ओबेरॉय बीजेपी के लिए करेंगे चुनाव प्रचार
भाजपा ने लिस्ट जारी कर सबको चौंकाया
 पहले चरण का मतदान आगामी 11 अप्रैल को होना है
BJP releases list of star campaigners in Gujarat for #LokSabhaElections2019 and by-election in the state. Actor Vivek Oberoi is also included in the list. The 26 Parliamentary constituencies of the state will undergo polling in the third phase of elections on 23rd April. pic.twitter.com/PC5lKcD3mp

गुजरात के लिए स्टार प्रचारकों की सूची में पीएम मोदी, अमित शाह, राजनाथ सिंह, नितिन गडकरी, अरुण जेटली जैसे दिग्गज नेताओं के अलावा विवेक ओबेरॉय (Vivek Oberoi) का नाम होना निश्चित तौर पर चौंकाने वाला है. क्योंकि वह अभी तक बीजेपी में शामिल नहीं हैं. गुजरात में तीसरे चरण में यानी 23 अप्रैल को मतदान होगा. गौरतलब है कि पीएम नरेंद्र मोदी (PM Narendra Modi) की बायोपिक में एक्टर विवेक ओबेरॉय उनकी भूमिका निभा रहे हैं. यह फिल्म पहले 12 अप्रैल को रिलीज होने वाली थी, लेकिन बाद में इसकी रिलीज डेट 5 अप्रैल कर दी गई थी, जिसको लेकर खूब हो-हल्ला मचा था. अब इस फिल्म की रिलीज को फिर से रोक दिया गया है.



सुप्रीम कोर्ट द्वारा गुरुवार को बायोपिक पीएम नरेंद्र मोदी (PM Narendra Modi) की सुनवाई की तारीख 8 अप्रैल को मुकर्रर करने के बाद, इसके निर्माताओं ने कहा है कि फिल्म अब शुक्रवार को रिलीज नहीं होगी. फिल्म के निर्माता संदीप सिंह ने ट्वीट कर कहा, "यह पुष्टि करनी है कि हमारी फिल्म 'पीएम नरेंद्र मोदी' 5 अप्रैल को रिलीज नहीं होगी, हम जल्द ही अपडेट देंगे." उमांग कुमार द्वारा निर्देशित इस फिल्म में मोदी की शुरुआती जिंदगी से लेकर उनके प्रधानमंत्री बनने तक के सफर को दिखाया गया है. अभिनेता विवेक ओबेराय ने इस फिल्म में मुख्य भूमिका निभाई है. सुप्रीम कोर्ट ने कहा है कि वह फिल्म की रिलीज को रोकने की याचिका पर सुनवाई 8 अप्रैल को करेगा.
न्यायमूर्ति एस.ए. बोबडे, न्यायमूर्ति एस.अब्दुल नजीर व न्यायमूर्ति इंदिरा बनर्जी ने अमन पंवार की याचिका को सुनवाई के लिए मंजूरी दे दी. अमन पंवार कांग्रेस के प्रवक्ता है. उन्होंने दलील दी है कि चुनाव से पहले पीएम नरेंद्र मोदी (PM Narendra Modi) की बायोपिक चुनावी मुकाबले को गलत तरीके से प्रभावित करेगी.